Versija Nr. 1
					Pirkimo sąlygų 6 priedas „Sutarties projektas“                     
NEKILNOJAMOJO IR KITO TURTO RINKOS VERTĖS NUSTATYMO IR RINKOS VERTĖS PATIKSLINIMO BEI ATASKAITŲ PARENGIMO PASLAUGŲ PIRKIMO SUTARTIS
2026 m. ________________ d. Nr. DS-_______
Rokiškis
Rokiškio rajono savivaldybės administracija, juridinio asmens kodas 188772248, kurios registruota buveinė yra Sąjūdžio a. 1, Rokiškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama .........................., veikiančio pagal savivaldybės administracijos nuostatus (toliau – Užsakovas), ir ………………………….., juridinio asmens kodas ……………, kurio registruota buveinė yra …………………………………, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama………..........., veikiančio pagal ………………………………….. (toliau – Tiekėjas), toliau kartu šioje pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.
I. SUTARTIES OBJEKTAS   
1.1. Sutarties objektas – nekilnojamojo ir kito turto rinkos vertės nustatymo ir rinkos vertės patikslinimo bei ataskaitų parengimo paslaugos (toliau – paslaugos). 
1.2. Perkamų paslaugų aprašymas nurodytas techninėje specifikacijoje (Sutarties 1 priedas).
II. SUTARTIES GALIOJIMAS, VYKDYMO PRADŽIA, TRUKMĖ IR TERMINAI
2.1. Sutartis įsigalioja nuo tada kai ją pasirašo abi pirkimo sutarties Šalys ir galioja iki visiško įsipareigojimų įvykdymo.
2.2. Paslaugos pradedamos teikti nuo 2026 m. liepos 25 d. ir turi būti teikiamos 24 (dvidešimt keturis) mėn., bet ne ilgiau nei bus išnaudota šios Sutarties 3.2 punkte nurodyta suma. Išnaudojus šios Sutarties 3.2 punkte nurodytą sumą anksčiau nei baigsis Sutarties terminas, ši Sutartis netenka galios.
III. SUTARTIES KAINA IR MOKĖJIMO SĄLYGOS
3.1. Sutarčiai vykdyti nustatoma fiksuoto įkainio kainodara.
3.2. Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be PVM. PVM sudaro (nurodyti sumą skaičiais) Eur, (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.
Šioje Sutartyje pradinės Sutarties vertė yra lygi maksimaliai pirkimui skirtai lėšų sumai (be PVM) Sutartyje nurodytų paslaugų įsigijimui Tiekėjo pasiūlyme (Sutarties 2 priedas) nurodytais įkainiais be PVM. Pirkėjas perka paslaugas pagal poreikį nurodytais įkainiais, neviršijant bendros Sutarties kainos.
3.3. Į kainą yra įskaičiuoti visi tiekėjo patirti paslaugos suteikimo kaštai, visi tiekėjo mokami mokesčiai, rinkliavos ir kitos išlaidos, susiję su Sutarties įsipareigojimų vykdymu.
3.4. Sutarties galiojimo laikotarpiu, Sutartyje nurodyti paslaugų įkainiai negali būti keičiami išskyrus 3.5 ir 3.6 punktuose nustatytus atvejus. Numatytas įkainių perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.
3.5. Sutarties įkainiai peržiūrimi pasikeitus PVM tarifui. Už paslaugas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas pasiūlymą ir tokiu atveju įkainis su PVM nebus keičiama.
3.6. Sutarties įkainių peržiūra dėl kainų lygio pokyčio:
3.6.1. Bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 mėn. nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Sutarties punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.6.6 punkte, viršija 5 procentus.
3.6.2. Sutarties įkainiai peržiūrimi tik tai Sutarties daliai, kuri nėra išpirkta, t. y. paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
3.6.3. Jeigu paslaugų teikimas vėluoja dėl Tiekėjo kaltės, uždelstų suteikti paslaugų įkainiai nėra perskaičiuojami dėl kainų lygio kilimo (negali būti didinami).
3.6.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.6.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Sutarties įkainius, perskaičiuotą Sutarties vertę.
3.6.6. Nauji Sutarties įkainiai apskaičiuojami pagal žemiau pateiktą formulę:
a1=a+(k/100×a), kur a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo) 
a1 – perskaičiuotas (pakeistas) įkainis (Eur be PVM) 
k – pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
k =Ind_naujausias/Ind_pradžia ×100-100, (proc.) kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas (pasirenkamas bendras „Vartojimo prekės ir paslaugos“).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.6.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
3.6.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kitą svarbią informaciją. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
3.6.9. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.
3.7. Mokėjimai atliekami eurais tokia tvarka:
3.7.1. Pirkėjas už paslaugas atsiskaito Tiekėjui pateikus sąskaitą faktūrą per 30 kalendorinių dienų nuo sąskaitos faktūros gavimo datos.
3.7.2. Tiekėjas sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS).
3.8. Tiesioginio atsiskaitymo su Tiekėjo pasitelkiamais subtiekėjais galimybės gali būti įgyvendinamos šia tvarka:
3.8.1. Ne vėliau kaip per 3 darbo dienas nuo informacijos apie pasitelktus subtiekėjus gavimo raštu informuoja subtiekėjus apie tiesioginio atsiskaitymo galimybę;
3.8.2. Subtiekėjas norėdamas, kad Pirkėjas tiesiogiai atsiskaitytų su juo, pateikia prašymą Pirkėjui ir inicijuoja trišalės sutarties tarp jo, Pirkėjo ir Tiekėjo sudarymą. Trišalė sutartis turi būti sudaryta ne vėliau kaip iki Pirkėjo atsiskaitymo su subtiekėju. Trišalėje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į šioje sutartyje, pirkimo dokumentuose bei subtiekimo sutartyje nustatytus reikalavimus;
3.8.3. Subtiekėjas, prieš pateikdamas sąskaitą faktūrą Pirkėjui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris nurodytas trišalėje sutartyje. Pirkėjo atlikti mokėjimai subtiekėjui pagal jo pateiktą sąskaitą faktūrą atitinkamai mažina sumą, kurią Pirkėjas turi sumokėti Tiekėjui pagal šią sutartį. Tiekėjas, išrašydamas ir pateikdamas sąskaitą faktūrą Pirkėjui, atitinkamai į ją neįtraukia subtiekėjo tiesiogiai Pirkėjui pateiktų ir Tiekėjo patvirtintų sumų;
3.8.4. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų numatytų šioje sutartyje. Nepaisant nustatyto galimo tiesioginio atsiskaitymo su subtiekėju, Tiekėjui šia sutartimi numatytos teisės, pareigos ir kiti įsipareigojimai nepereina subtiekėjui;
3.8.5. Atsiskaitymai su subtiekėju atliekami trišalėje sutartyje nustatytomis kainomis, bet neviršijant šioje sutartyje nustatytų kainų. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodytos faktiškai mokėtinos sumos, rizika prieš Pirkėją tenka Tiekėjui ir neatitikimai pašalinami Tiekėjo sąskaita;
3.8.6. Atsiskaitymas su subtiekėju vykdomas vadovaujantis šios sutarties 3.7-3.8 punktų nuostatomis.
IV. ŠALIŲ ĮSIPAREIGOJIMAI
4.1. Tiekėjas įsipareigoja:
4.1.1. atlikti paslaugas šioje Sutartyje numatytais terminais, vadovaudamasis galiojančiais Lietuvos Respublikos teisės aktais;
4.1.2. atlikdamas paslaugas ir derindamas parengtus dokumentus glaudžiai bendradarbiauti su Užsakovu;
4.1.3. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui užbaigti paslaugų teikimą nustatytais terminais;
4.1.4. užtikrinti, kad Sutarties sudarymo momentu ir visą jos galiojimo laikotarpį Tiekėjo darbuotojai turėtų reikiamą kvalifikaciją ir patirtį;
4.1.5. be Užsakovo rašytinio sutikimo neperduoti paslaugų rezultato tretiesiems asmenims, saugoti Užsakovo komercines paslaptis bei kitą paslaugų atlikimo metu sužinotą konfidencialią informaciją;
4.1.6. savo sąskaita ir laiku ištaisyti netikslumus ir pašalinti pagrįstus trūkumus, kuriuos nurodo Užsakovas; 
4.1.7. Užsakovui raštu paprašius grąžinti visus iš Užsakovo gautus sutarčiai vykdyti reikalingus dokumentus;
4.1.8. apmokėti patirtus nuostolius, kurie atsirado dėl Tiekėjo kaltės;
4.1.9. taikyti aplinkos apsaugos priemonių įgyvendinimą vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu, t. y. perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, ir 4.4.4.1 papunkčiu, t. y. siekti  sunaudoti mažiau gamtos išteklių:
4.1.9.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentaciją pateikti elektroniniu formatu;
4.1.9.2. vienu kartu atlikti maksimalų užsakytų paslaugų kiekį, pasirinkti optimalų maršrutą Tiekėjo specialistų atvykimui į paslaugos teikimo vietą.
4.2. Užsakovas įsipareigoja:
4.2.1. sudaryti Tiekėjui visas sąlygas, suteikti informaciją ar dokumentus, būtinus paslaugoms teikti;
4.2.2. glaudžiai bendradarbiauti su Tiekėju, nuolat dalyvauti aptariant paslaugų teikimo eigoje kylančius klausimus;
4.2.3. šioje Sutartyje nurodytomis sąlygomis ir terminais Tiekėjui sumokėti už atliktas paslaugas;
4.2.4. priimti iš Tiekėjo pagal šią Sutartį tinkamai atliktų paslaugų rezultatus pagal abiejų šalių pasirašomus šių atliktų paslaugų aktus.
V. ŠALIŲ ATSAKOMYBĖ
5.1. Jei Tiekėjas dėl savo kaltės nesuteikia paslaugų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo laiku nesuteiktų paslaugų kainos už kiekvieną termino praleidimo dieną.
5.2. Jei Užsakovas dėl savo kaltės nustatytu terminu neapmoka už paslaugas, Tiekėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo laiku neapmokėtos paslaugų kainos už kiekvieną termino praleidimo dieną.
VI. SUSIRAŠINĖJIMAS
6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kuriuos nurodė viena Šalis, pateikdama pranešimą:
	
	Už sutarties vykdymą paskirtas Užsakovo atstovas
	Už sutarties vykdymą paskirtas Tiekėjo atstovas

	Vardas, pavardė
	
	

	Adresas
	
	

	Telefonas
	
	

	El. paštas
	
	


6.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 darbo dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
6.3. Už sutarties ir jos pakeitimų paskelbimą atsakingas Marius Lukošius, Viešųjų pirkimų skyriaus vyriausiasis specialistas.
VII. SUBTIEKĖJAI. SUBTIEKĖJŲ KEITIMO TVARKA 
/Jei sutartyje numatytų paslaugų teikimui Tiekėjas pasitelks subtiekėjus, 7.1  punkte nurodo:/
7.1. Sutartyje numatytų paslaugų teikimui Tiekėjas pasitelks šiuos subtiekėjus (toliau - subtiekėjai):
7.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subtiekėjui priskirtų teikti paslaugų pagal šią sutartį sąrašus) paslaugų teikimui.
7.2. Sutarties vykdymo metu Tiekėjas, raštu kreipęsis į Užsakovą ir gavęs raštišką jo sutikimą, gali keisti subtiekėją (-us), nurodytus šios sutarties 7.1 punkte.
7.3. Subtiekėjų pakeitimas įforminamas abiejų šalių papildomu susitarimu prie sutarties per 10 darbo dienų nuo Užsakovo raštiško sutikimo išsiuntimo Tiekėjui datos.
7.4. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
VIII. SUTARTIES PAKEITIMAI
8.1. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis. 
IX. SUTARTIES NUTRAUKIMAS
9.1. Sutartis gali būti nutraukta raštišku abiejų Šalių susitarimu.
9.2. Tiekėjas turi teisę vienašališkai nutraukti Sutartį tik dėl Užsakovo įsipareigojimų nevykdymo pagal Sutartį bei kai Tiekėjas negali įvykdyti savo įsipareigojimų dėl Užsakovo ar trečiųjų asmenų kaltės ar neveikimo. Apie tokį Sutarties nutraukimą Tiekėjas raštu praneša Užsakovui prieš 30 kalendorinių dienų.
9.3 Užsakovas turi teisę nutraukti Sutartį, įspėjęs Tiekėją prieš 30 kalendorinių dienų, šiais atvejais:
9.3.1. kai Tiekėjas nevykdo savo įsipareigojimų pagal Sutartį;
9.3.2. kai Tiekėjas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
9.3.3. kai Tiekėjas perleidžia Sutartį be Užsakovo leidimo;
9.3.4. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
9.3.5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.
9.4. Užsakovas po sutarties nutraukimo turi kiek galima greičiau patvirtinti suteiktų paslaugų vertę. Taip pat parengiama ataskaita apie Sutarties nutraukimo dieną esančią Tiekėjo skolą Užsakovui ir Užsakovo skolą tiekėjui.
9.5. Jei Sutartis nutraukiama Užsakovo iniciatyva, nuostoliai ar išlaidos išieškomi išskaičiuojant juos iš Tiekėjui mokėtinų sumų.
9.6. Sutartį nutraukus dėl Tiekėjo kaltės, be jam priklausančio atlyginimo už suteiktas paslaugas, Tiekėjas neturi teisės į kokių nors patirtų nuostolių ar žalos kompensaciją.
X. GINČŲ SPRENDIMAS
10.1. Visi santykiai tarp Sutarties Šalių yra grindžiami geros valios ir pasitikėjimo principu. Visi ginčai ir nesusipratimai, kurie gali kilti dėl šios Sutarties vykdymo ar susiję, su šia Sutartimi, yra sprendžiami derybų būdu.
10.2. Tuo atveju, kai ginčai tarp Sutarties Šalių neišspręsti abipusio susitarimo būdu, jie yra sprendžiami Lietuvos Respublikos teismuose įstatymų nustatyta tvarka.
XI. NENUGALIMOS JĖGOS APLINKYBĖS
11.1. Nei viena Šalis nėra laikoma pažeidusia Sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. Nenugalima jėga nelaikoma tai, kad Sutarties Šalis neturi reikiamų finansinių išteklių arba Sutarties Šalies kontrahentai pažeidžia savo prievoles.
11.2. Atsiradus nenugalimos jėgos aplinkybėms, savo įsipareigojimų įvykdyti negalinti Šalis, privalo raštu įspėti kitą Šalį apie šias aplinkybes, aprašius aplinkybių esmę ir laiko tarpą, per kurį manoma, kad šitos aplinkybės pasibaigs.
11.3. Jeigu nenugalimos jėgos sąlygos tęsiasi ilgiau kaip 1 (vieną) mėnesį, kiekviena iš Šalių turi teisę kreiptis į kitą Šalį su pasiūlymu nutraukti Sutartį dėl nenugalimų jėgų sąlygų.
XII. KITOS NUOSTATOS
12.1. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną kiekvienai šaliai arba Sutartis pasirašyta naudojantis saugiu elektroniniu parašu.
12.2. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
SUTARTIES PRIEDAI:
1. Techninė specifikacija.
2. Tiekėjo pasiūlymas.

